Sacrosanctæ ecclesiæ sancti Petri et sancti Pauli apostolorum, que est fundata in pago Matisconensi, in fine Rofiacensi, in villa Cluniaco, quam domnus Emardus abbas ad regendum habere videtur. Ego Hildebaldus cogitavi casum humane fragilitatis, et ut pius et misericors Dominus animam meam eripere dignetur a penis inferni, pro ipso amore dono ad ipsam casam Dei aliquid ex rebus meis, in pago Lugdunensium, in agro Conpenx, in ipsa villa, hoc est curtilium cum suprapositum, et vineam, qui terminat a mane terra Oroelardi, a media die et sero via publica, a tertio similiter. Infra isto terminio, medietatem et quicquid in ipsa villa visus sum habere, quesitum et inquirendum. Et dono ad ipsam casam Dei, in ipso pago, in agro Busciacense, in villa Cotonenx, curtilios II: unus ex ipsis terminat a mane in exitu communi, a media die et sero via publica, a cercio ad heredes Arnulfi; alter terminat cum vinea, a mane via publica ..... a medio die et sero terra sancti Petri, a cercio ad heredes Gunduini; habet in longum perticas XIII, in ambabus frontibus perticas III. Et dono ibi servos quorum nomina sunt: Constabulus cum uxore sua et filios eorum, et Teubald. Ipsas res cum ipsis mancipiis dono ad ipsam casam Dei, in servitio fratrum, ut faciant rectores ejusdem ecclesiæ post hac die quicquid voluerint. Si quis vero donationem istam contradixerit, auri libras II componat, et inantea donatio ista omni tempore firma et stabilis permaneat, cum stipulatione subnixa. Actum Matisconis publice. Signum Hildini, qui donationem istam fieri et firmare rogavit. Signum Walterii. S. Igelardi. S. Einrici. S. Walcerii. S. Rainoldi. S. David. S. Ostroldi. Data per manum Berardi, sub die jovis, IIII kalendas marcii, anno octavo regnante Ludoico rege.